Abrar Yusra

**Abrar Yusra** ( - )  adolah saurang wartawan, pujangga, novelist, jo panulih biografi Indonesia. Abrar Yusra alah manulih banyak buku biografi tokoh Indonesia, di antaronyo biografi Selo Soemardjan, Azwar Anas, Amir Hamzah, A.A. Navis, Djoeir Moehamad sarato biografi Hoegeng nan inyo tulis jo Ramadhan K.H., jo biografi tokoh-tokoh Indonesia lainnyo.

Sabalun manjadi panulih biografi, Abrar dikenal sabagai wartawan. Inyo parnah manjadi manejer editor salamo 9 taun di Harian Singgalang nan tabik di Padang, Sumatera Barat. Inyo juo parnah manjadi guru di sikolah INS Kayu Tanam, Sumatera Barat, sabalun manjadi wartawan. Abrar parnah manjadi wartawan harian Haluan Padang jo manjadi editor palaksana harian Singgalang Padang (1985 - 1986). Inyo juo parnah manjadi anggota Dewan Kesenian Jakarta (1991 - 1993).

Novelnyo nan banamo Tanah Ombak (2002) mandapek anugerah Sastra Mastera (Masyarakat Sastra Asia Tenggara) kategori Karya Kreatif di Kuala Lumpur, Malaysia, pado taun 2003. Abrar Yusra maningga pado 28 Agustus 2015 sasudah diubek di rumah sakik Umum Daerah Bogor dek panyakik stroke. Inyo maninggakan tigo anak laki-laki, ciek anak perempuan, jo limo cucu. Mayatnyo dikubuakan di Lawang, Kabupaten Agam, Sumatera Barat.

## Karya

### Biografi
Adopulo babarapo karya biografi dari Abrar Yusra adolah:
# Azwar Anas: Teladan dari Ranah Minang (Gramedia: 2011)
# Memoar Seorang Sosialis: Djoeir Moehamad (Yayasan Obor Indonesia: 1997)
# Hugeng Polisi Idaman dan Kenyataan (Sinar Harapan: 1995), dijakan samo jo Ramadhan K.H.
# *Komat-Kamit Selo Sumardjan* (Gramedia: 1995),
# *Satiris dan Suara Kritik dari Daerah* (biografi A.A. Navis, Gramedia: 1994) 

### Novel

# Nagara nan Indak Paduli (2001)
# Tanah Ombak (2002) 

### Cerpen
"Syorga", Horison No. 7/VIII dari taun 1973.

### Sajak

# "Aku pun Orang yang Datang Kemudian", Horison No. 6/V 1970;
# "Siul", Horison No. 6/V 1970;
# "Kita Berpisah. Tinggallah", Basis No. 10/XXI 1972;
# "Lagi Angin Merintih", Basis No. 10/XXI 1972;
# "Tiada yang Kembali. Manusia hanya Meninggalkan Jejak", Basis No. 10/XXI 1972;
# "Manusia Senantiasa Pergi", Basis No. 10/XXI 1972;
# "Tapi Terdampar Sepi di Tempat ini", Basis No. 12/XXI 1972;
# "Padang! Hallo, Padang!", Horison No. 2/VIII 1975.

### Kumpulan sajak

# Ke Rumah-Rumah Kekasih (1975),
# Siul (1975),
# Aku Menyusuri Sungai Waktu (1976),
# Jalan-Jalan.

### Carito anak
Anak Gerilya (1996)

### Trivia
Pada saat peringatan 50 tahun kematian Amir Hamzah, Abrar menyusun biografi berjudul "Amir Hamzah–Biografi seorang Penyair" yang dibacakannya pada 20 Maret 1996 di Taman Ismail Marzuki, Jakarta.

## Obituari Abrar Yusra
Kamis 27 Agustus 2015 Abrar Yusra mangalami ganguan kasehatan. Banyak kawan-kawan Jurnalis jo nan lainnyo bakumpua untuak mancaliak Abrar Yusra wakatu itu. Manuruik dokter nan manangani Abrar Yusra banamo Doker Yoeswar Darisan, Abrar Yusra ko kanai stroke ringan. Pado maso dirawat tu kato dokter nan manangani Abrar Yusra inyo alah mangalami tigo kali serangan Stroke.

Tapi, indak basalang lamo pado hari Jumat 28 Agustus 2015, Abrar Yusra dinyatokan maningga dunia di rumah sakit umum daerah Kota Bogor. Almarhum Abrar Yusra pun dimakamkan dek kaluargonyo di Pandam Pakubuan Kaum di Nagari Lawang, Kacamatan Matur, Kabupaten Agam.

Abrar Yusra pado akhianyo bapulang di umua inyo nan masuak ka 72 taun, dalam kenangan urang banyak jo kawan- kawan sarato karib karabaiknyo banyak mangenal Abrar Yusra sabagai urang elok nan kreatif jo bana-bana mampartahankan kategasan dalam manulih karyanyo barupo puisi-puisi jo carito. Manurik kawan-kawan sanak sudaro jo murid-muridnyo, Abrar Yusra ko paliang sanang bana jo karya-karyanyo  Emily Dickinson, Goenawan Mohamad, Sapardi Djoko Damono, Abdul Hadi W.M. jo tantu sajo, Chairil Anwar. 

## Referensi